Hy het aan die Hoërskool Gimnasium in Potchefstroom gematrikuleer. Na skool het hy sy militêre diensplig by die Berede Sentrum voltooi en word die eerste persoon in Suid-Afrika wat vyf perde gelyktydig ry, bekend as die Romeinse Rit. Hy voltooi suksesvol sy Instrukteurskursussse, sowel as sy Offisierskursusse tot die rang van volle Luitenant.
Hy is ‘n stigterslid van die Vryheidsfront en word in 1994 weer tot die parlement verkies. Van 1994 tot 1999 dien hy as die voorsitter van die portefeuljekomitee vir verdediging. Hy word ook in 1994 as die provinsiale leier van die party in Noordwes verkies.
Hy is ‘n lid van die party se uitvoerende dagbestuur en die nasionale leier. Hy is die hoofwoordvoerder vir verdediging, polisie, korrektiewe dienste, intelligensie en openbare ondernemings.
Hy het verskeie oorsese studiereise onderneem en spreek gereeld verskeie seminare en konferensies toe.